รัฐบาลไทย-ข่าวทำเนียบรัฐบาล-อำเภอนาแก รวมพลังภาคีเครือข่าย “บวร” ลงแขกดำนา “เอามื้อสามัคคี” สืบสานประเพณีวิถีเกษตรกรรม ขับเคลื่อนโครงการหนึ่งตำบล หนึ่งหมู่บ้านยั่งยืน (Sustainable Village) มุ่งมั่นขยายผล
วันเสาร์ที่ 15 กรกฎาคม 2566
15/07/2566
อําเภอนาแก รวมพลังภาคีเครือข่าย “บวร” ลงแขกดํานา “เอามื้อสามัคคี” สืบสานประเพณีวิถีเกษตรกรรม ขับเคลื่อนโครงการหนึ่งตําบล หนึ่งหมู่บ้านยั่งยืน (Sustainable Village) มุ่งมั่นขยายผล
อําเภอนาแก รวมพลังภาคีเครือข่าย “บวร” ลงแขกดํานา “เอามื้อสามัคคี” สืบสานประเพณีวิถีเกษตรกรรม ขับเคลื่อนโครงการหนึ่งตําบล หนึ่งหมู่บ้านยั่งยืน (Sustainable Village) มุ่งมั่นขยายผลการสร้างความมั่นคงทางอาหาร เพื่อพัฒนาคุณภาพชีวิตที่ดีของพี่น้องประชาชน
อําเภอนาแก รวมพลังภาคีเครือข่าย “บวร” ลงแขกดํานา “เอามื้อสามัคคี” สืบสานประเพณีวิถีเกษตรกรรม ขับเคลื่อนโครงการหนึ่งตําบล หนึ่งหมู่บ้านยั่งยืน (Sustainable Village) มุ่งมั่นขยายผลการสร้างความมั่นคงทางอาหาร เพื่อพัฒนาคุณภาพชีวิตที่ดีของพี่น้องประชาชนในจังหวัดนครพนม
วันนี้ (15 ก.ค. 66) นายโกเมณ ชาลี นายอําเภอนาแก เปิดเผยว่า อําเภอนาแก จังหวัดนครพนม ได้ดําเนินการขับเคลื่อนโครงการหนึ่งตําบล หนึ่งหมู่บ้านยั่งยืน (Sustainable Village) เพื่อเฉลิมพระเกียรติสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ณ บ้านนายาง หมู่ที่ 12 ตําบลพุ่มแก อําเภอนาแก จังหวัดนครพนม เพื่อขับเคลื่อน ส่งเสริม และสนับสนุนการพัฒนาคุณภาพชีวิตของประชาชนในหมู่บ้านเป้าหมายให้มีความเป็นอยู่ที่ดีขึ้น ด้วยการน้อมนําหลักปรัชญาของเศรษฐกิจพอเพียง ประสานกับพลัง “บวร” (บ้าน วัด ราชการ) และโครงการ “วัด ประชา รัฐ” ในการบําบัดทุกข์ บํารุงสุข แบบบูรณาการเพื่อการพัฒนาสู่หมู่บ้านยั่งยืน พร้อมทั้งบูรณาการภาคีเครือข่ายเชื่อมประสานให้เกิดการพัฒนาในทุกมิติ เสริมสร้างสุขภาวะสังคมให้มีความมั่นคงปลอดภัยในด้านที่อยู่อาศัยและความมั่นคงทางด้านอาหาร ด้วยการปลูกผักสวนครัวไว้กินเองทุกครัวเรือน อย่างน้อยครัวเรือนละ 10 ชนิด และขยายผลไปสู่หมู่บ้านอื่น ๆ ด้วยการดําเนินกิจกรรม “ทางนี้มีผล ผู้คนรักกัน” และ “บ้านนี้มีรัก ปลูกผักกินเอง” โดยได้รับเมตตาจากพระครูบวรโพธิวัฒน์ เจ้าคณะอําเภอนาแก พระครูคัมภีร์มงคลกิจ คมฺภีรปญฺโญ เจ้าคณะตําบลพุ่มแกเขต 1 พระครูปลัดธีรธรรม อุปสโม เจ้าคณะตําบลพุ่มแก เขต 2 นําคณะหัวหน้าส่วนราชการ นายกองค์การบริหารส่วนตําบลพุ่มแก คณะครูนักเรียนโรงเรียนธรรมมากรวิทยานุกูล กํานัน ผู้ใหญ่บ้าน อสม. และประชาชนชาวตําบลพุ่มแก ร่วมกิจกรรม
นายโกเมณ ชาลี นายอําเภอนาแก กล่าวว่า กระทรวงมหาดไทย น้อมนําพระดําริหมู่บ้านยั่งยืนของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา สู่การขับเคลื่อนโครงการหนึ่งตําบล หนึ่งหมู่บ้านยั่งยืน (Sustainable Village) เฉลิมพระเกียรติฯ เพื่อส่งเสริมและสนับสนุนการพัฒนาคุณภาพชีวิตของประชาชนในหมู่บ้านให้มีความเป็นอยู่ที่ดีขึ้น ลดความเหลื่อมล้ํา พร้อมทั้งขับเคลื่อนเป้าหมายการพัฒนาที่ยั่งยืน (Sustainable Development Goals: SDGs) ด้วยการน้อมนําหลักปรัชญาของเศรษฐกิจพอเพียงมาประยุกต์ใช้ ภายใต้เป้าหมายการสร้างความยั่งยืนในทุกมิติ ทั้งสังคม เศรษฐกิจและสิ่งแวดล้อม โดยมีคณะกรรมการหมู่บ้าน (กม.)/คณะกรรมการกลางของหมู่บ้านอาสาพัฒนาและป้องกันตนเอง (อพป.)/คณะกรรมการชุมชน เป็นกลไกหลักในการขับเคลื่อนร่วมกับ 7 ภาคีเครือข่าย ได้แก่ ภาครัฐ ภาคศาสนา ภาควิชาการ ภาคเอกชน ภาคประชาสังคม ภาคสื่อสารมวลชน และภาคประชาชน บูรณาการการทํางานร่วมกันเพื่อให้ "หมู่บ้านยั่งยืน" (Sustainable Village) เกิดผลเป็นรูปธรรม และสามารถทําให้พี่น้องประชาชนได้สร้างเศรษฐกิจจากฐานรากอย่างยั่งยืน
“อําเภอนาแก จังหวัดนครพนม จึงได้จัดกิจกรรม ประกอบด้วย การปลูกพืชผักสวนครัว การปลูกต้นไม้ผล และกิจกรรม “เอามื้อสามัคคี” ร่วมลงแขกดํานาปลูกข้าวในที่นาของเกษตรกรบ้านพุ่มแก หมู่ที่ 1 ตําบลพุ่มแก อําเภอนาแก ซึ่งเป็นที่นาที่อยู่ระหว่างฤดูกาลดํานา แต่ยังไม่แล้วเสร็จเนื่องจากขาดแคลนแรงงานและไม่มีกําลังทรัพย์ในการจ้างแรงงาน ในวันนี้ทางอําเภอนาแกจึงได้รวมพลังภาคีเครือข่ายทุกภาคส่วน โดยเฉพาะ พลัง “บวร” (บ้าน วัด ราชการ) ซึ่งเป็นหนึ่งพลังสําคัญในการขับเคลื่อนของคนในชุมชนตั้งแต่ดั้งเดิม เป็นวัฒนธรรมประเพณีของประชาชนชาวไทย ตลอดจนเป็นการแสดงพลังในความมีน้ําใจ โอบอ้อมอารีช่วยเหลือของคนในชุมชนซึ่งกันและกัน เพื่อสืบสานประเพณีท้องถิ่นและฟื้นฟูวิถีเกษตรกรรมให้อยู่คู่กับคนไทย และยังเป็นการสร้างความมั่นคงทางอาหาร การประกอบอาชีพ และการดํารงชีวิตให้แก่เกษตรกรในพื้นที่อีกด้วย” นายโกเมณ ชาลี นายอําเภอนาแก กล่าว
นายโกเมณ ชาลี นายอําเภอนาแก กล่าวเพิ่มเติมว่า กิจกรรมในวันนี้มีจุดมุ่งหมายสูงสุดของพวกเราชาวนาแก คือ การพึ่งพาตนเองด้วยการน้อมนําหลักปรัชญาของเศรษฐกิจพอเพียง บูรณาการร่วมกับภาคีเครือข่าย เพื่อขับเคลื่อนกิจกรรมเเละการพัฒนาขยายผลโครงการหนึ่งตําบล หนึ่งหมู่บ้านยั่งยืน (Sustainable Village) สร้างความมั่นคงทางอาหาร นําไปสู่การสร้างรายได้ สร้างอาชีพ สามารถยกระดับคุณภาพชีวิตของพี่น้องประชาชน ทําให้คนในชุมชนสามารถดํารงชีวิตได้อย่างมีความสุข ทั้งนี้ อําเภอนาแก มีความมุ่งมั่นที่จะขยายผลโครงการดังกล่าวไปสู่ทุกตําบลทุกหมู่บ้านในอําเภอนาแก เพื่อพัฒนาคุณภาพชีวิตที่ดีของพี่น้องประชาชนในจังหวัดนครพนมอย่างยั่งยืน และพวกเราจะเป็นส่วนหนึ่งในการขับเคลื่อนการพัฒนาที่ยั่งยืน (SDGs) ดังที่กระทรวงมหาดไทย ได้ประกาศเจตนารมณ์ร่วมกับองค์การสหประชาชาติ เพื่อประชาชนคนไทยและประเทศไทยที่ยั่งยืน